Vnuk je člansko hokejsko kariero začel pri ljubljanskem klubu Olimpija Hertz v jugoslovanski ligi v sezoni &lt;a href="Jugoslovanska%20hokejska%20liga%201987/88"&gt;1987/88&lt;/a&gt;, ko ga je v člansko postavo uvrstil tedanji trener Štefan Seme. V sezoni 1989/90 je igral za klub Medicine Hat Tigers v severnoameriški ligi WHL. Zaigral je na dvajsetih tekmah, na katerih je dosegel dva gola in tri podaje, za sezono &lt;a href="Jugoslovanska%20hokejska%20liga%201990/91"&gt;1990/91&lt;/a&gt; pa se je vrnil k Olimpiji. Leta 1991 je prvič nastopil na Svetovnem prvenstvu v hokeju na ledu za jugoslovansko reprezentanco. Na sedmih tekmah je dosegel en gol in pet podaj, reprezentanca pa je v skupini B zasedla šesto mesto. Na tekmi proti japonski reprezentanci je prispeval dve podaji in bil izbran za najboljšega hokejista tekme. V klubu je počasi prevzemal vse pomembnejšo vlogo in v sezoni &lt;a href="Slovenska%20hokejska%20liga%201991/92"&gt;1991/92&lt;/a&gt; je bil s po triintridesetimi goli in podajami eden boljših strelcev Olimpije. Pred sezono &lt;a href="Slovenska%20hokejska%20liga%201992/93"&gt;1992/93&lt;/a&gt; je prestopil v HK Celje, kjer se je takoj izkazal s sedemintridesetimi goli, s čimer je bil prvi strelec slovenske lige. Z enainpetdesetimi goli in petindvajsetimi podajami je bil v &lt;a href="Slovenska%20hokejska%20liga%201993/94"&gt;naslednji 1993/94&lt;/a&gt; četrti strelec lige in prvi klubski strelec, Celje pa je osvojilo četrto mesto v prvenstvu. Leta 1993 je nastopil na svojem prvem Svetovnem prvenstvu za slovensko reprezentanco. Na treh sedmih tekmah je dosegel deset golov in štiri podaje, reprezentanca pa je zasedla četrto mesto. V sezoni &lt;a href="Slovenska%20hokejska%20liga%201993/94"&gt;1993/94&lt;/a&gt; je bil s petdesetimi goli in triindvajsetimi podajami peti strelec lige in ponovno najboljši klubski strelec, Celje pa je bilo tokrat tretje v prvenstvu.